
ОБЩИНА ВАРНА


ОБЩИНСКО ПРЕДПРИЯТИЕ „КОМПЛЕКС ЗА ДЕТСКО ХРАНЕНЕ”




ОБЩИНА ВАРНА


ОБЩИНСКО ПРЕДПРИЯТИЕ „КОМПЛЕКС ЗА ДЕТСКО ХРАНЕНЕ”


МОТИВИ КЪМ ПРОЕКТ НА ИЗМЕНЕНИЕ НА чл. 34 ал.4 ОТ ПРИЛОЖЕНИЕ 1 НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ВАРНА
1. Причини, които налагат приемането:
Към настоящия момент действащата цена на услугата “Детска кухня” е 0,61 евро (1,20 лв). Това е размер, определен през 2013 г., който не е актуализиран от 13 години и не отговаря на настоящите икономически условия.
На територията на Община Варна ОП “КДХ” приготвя храна за деца от 10-месеца до 3 години от неорганизирания контингент (включително събота и неделя). За периода 01.03.2026г. – 30.06.2026г. средно дневно е приготвена храна в детските кухни за 1759 деца., в т.ч. за 48 деца със специфични хранителни потребности. Цената за купон/ваучер в детските кухни на ден е 0,61 евро и 0,51 евро за близнаци при средно дневен разход – 3,91 евро/ваучер за общ режим и 4,55 евро/ваучер за специфичен режим на хранене. Или цената на купона/ваучера покрива едва 15,6%  от среднодневният разход. Сравнено с данни от първото тримесичие на 2015 година цената от 0,61 евро (1,20лв.) при среднодневният разход 1,27 евро (2,48лв.) е покривала 48%.
Основните фактори, налагащи актуализацията на цената, са:

· Ръст в цените на хранителните стоки: По данни на НСИ и съгласно действащите договори на ОП „КДХ“ с доставчици, цените на едро на основни хранителни продукти (месо, млечни продукти, пресни зеленчуци и плодове) са нараснали с общо 80% за периода.

· Увеличение на енергийните разходи: Налице е ръст в разходите за електроенергия, вода и горива, необходими за подготовката и транспортирането на храната до разливочните пунктове.

· Ръст на разходите за труд: Повишаването на минималната работна заплата и осигурителните прагове води до обективно нарастване на бюджетните средства за издръжка на персонала в ОП “КДХ”.

· ОП „Комплекс за детско хранене“ е длъжно да спазва стриктните изисквания на Наредба № 2 на МЗ за здравословно хранене на децата на възраст от 10 месеца до 3 години, където има строги правила за продуктов набор, необходими за здравословно хранене на децата, както и завишени норми за качество и безопасност. 
· Важна причина за приемането на изменението на цената е и изискването на “Наредба № 26 от 18.11.2008г. за устройството и дейността на детските ясли и детските кухни и здравните изисквания към тях”, а именно: Чл. 46. (1) (Изм. - ДВ, бр. 53 от 2022 г., в сила от 16.07.2022 г.) Приготвената в детската кухня храна се разпределя в стъклени бурканчета за многократна употреба или в съдове за еднократна употреба." Предлагаме само еднократни опаковки, тъй като ако се ползват стъклени бурканчета за многократна употреба е необходимо закупуване на специализирано оборудване, което възлиза на около 200 000 евро.
· Цените в други общини за услугата “Детска кухня” надвишават многократно цената от 0,61 евро. Пример: - Гр. Бургас – дневна такса за ползване на храна от детска кухня 1,79 евро/купон (3,50 лв.) за деца от 10 месеца до 3 години (наредба/решение при ползване на пластмасови опаковки има допълнителна такса); Има и допълнителна такса при разнос. -
 Гр. Добрич – такса за ползване на храна от детска кухня 1,79 евро/ваучер (3,50лв.) за деца от 10 месеца до 3 години. 
2. Целите, които се поставят: 

· Осигуряване на дългосрочна финансова устойчивост и непрекъсваемост на дейността на ОП „Комплекс за детско хранене“ – Варна.

· Запазване на най-високо качество, безопасност и изискуем грамаж на приготвяната храна за децата в ранна възраст на територията на общината.
· Общата цена 1,60 евро е образувана по следният начин: около 0,30 евро са калкулационен разход за опаковката, а оставащите 1,30 евро покриват 33,25% от разхода за храна от 3,91 евро.

· Предлагане на храната в еднократни картонени биоразградими опаковки, което е в съответствие с “Наредба № 26 от 18.11.2008г. за устройството и дейността на детските ясли и детските кухни и здравните изисквания към тях”.

3. Финансовите и други средства, необходими за прилагането на новата уредба:

За прилагането на предлаганото изменение не са необходими допълнителни средства от бюджета на Община Варна. Напротив – с предлаганото увеличение на цената на купона от 0,61 евро (1.20 лв.) на 1,60 евро (3.13 лв.), ще се генерират допълнителни приходи. Ще се компенсират нарасналите разходи за суровини и ще намалят тежестта върху общинския бюджет за субсидиране на дейността на предприятието.
Очакваните резултати от прилагането:
· Осигуряване на устойчиво, качествено и финансово обезпечено предоставяне на услугата „Детска кухня“ на територията на град Варна.

· Подобряване на материално-техническата база на обектите и разливочните пунктове чрез реализирания финансов ресурс.

· Гарантиране на спокойствието на родителите по отношение на пълноценното хранене на техните деца.
· Подобряване на безопасността и качеството на предлаганата услуга, чрез предлагане на завършен опакован продукт.

· Съответствие с нормативните изисквания с “Наредба № 26 от 18.11.2008г. за устройството и дейността на детските ясли и детските кухни и здравните изисквания към тях” и Наредба № 2 на МЗ за здравословно хранене на децата на възраст от 10 месеца до 3 години.
4. Анализ за съответствие с правото на Европейския съюз:
Проектът за изменение на чл. 34 ал.4 от Приложение 1 на „Наредба за определянето и администрирането на местните такси и цени на услуги на територията на Община Варна е съобразен и не противоречи на относимото действащо законодателство и правото на Европейския съюз и Европейската харта за местното самоуправление.
5. Проект на изменение

на Наредба за изменение и допълнение на Наредбата на Общински съвет - Варна за определянето и администрирането на местните такси и цени на услуги на територията на община Варна (приета с решение на Общински съвет - Варна № 2452-2(44)/05,06.03.2003 г., доп. с Решение № 1075-4 по Протокол № 26 от 31.01.2018 г., изм. с Решение № 122/25.01.2018 г., постановено по адм. дело № 2983/2017 г. по описа на Административен съд – Варна, IX-ти касационен състав, влязло в законна сила на 16.02.2018 г., изм. с Решение № 1294-4(32)/28.06.2018 г., Решение № 1295-4(32)/28.06.2018 г., изм. с Решение № 1545-5(37)/30.01.2019 г., изм. с Решение № 1719 от 21.09.2018 г., постановено по адм. дело № 722/2018 г. по описа на Административен съд – Варна, седми касационен състав, потвърдено с Решение № 8799 от 11.06.2019 г. на ВАС по адм. д. № 15152/2018 г., доп. с Решение № 1718-3(41)/27.06.2019 г., изм. и доп. с Решение № 1741-7(41)/27.06.2019 г., изм. с Решения № 522/15.03.2019 г. и № 880/2.05.2019 г., постановени по адм. дело № 2911/2018 г. по описа на Административен съд – Варна, IV касационен състав и във връзка с Решение № 4042 от 13.04.2020 г. на ВАС, постановено по адм. дело № 8221/2019 г., Осмо отделение, изм. и доп. - Решение № 226-3(6)/13,14.07.2020 г., в сила от 26.07.2020 г., изм. и доп. - Решение № 496-1(11)/30.12.2020 г., изм. и доп. - Решения № 530-4(14)/4.03.2021 г., № 531-4(14)/4.03.2021 г. и № 531-4-1(14)/4.03.2021 г., изм. - Решение № 815-2(24)/30.03.2022 г., изм. - Решение № 970-2(26)/17.05.2022 г., изм. - Решение № 1009-3(28)/10.08.2022 г. (в сила от 1.04.2022 г.), изм. - Решение № 1010-3(28)/10.08.2022 г., изм. - Решение № 1122-3(31)/21.12.2022 г., изм. и доп. - Решение № 1134-3(31)/21.12.2022 г., изм. и доп. - Решение № 1352-1(37)/18.09.2023 г., изм. - Решение № 1353-1(37)/18.09.2023 г., изм. - Решение № 74-8(5)/25.01.2024 г.), изм. - Решение № 431-2(18)/19.12.2024 г., в сила от 1.01.2025 г., изм. - Решение № 13791 от 20.12.2024 г., постановено по адм. дело № 1988/2024 г. по описа на Административен съд – Варна, публикувано на 27.03.2025 г., доп. - Решение № 622-9(23)/24.04.2025 г., изм. и доп. - Решение № 627-2(24)/29.05.2025 г., публикувано на 19.06.2025 г.

§1. На основание чл. 21, ал. 2 от ЗМСМА, чл. 6, ал.2 и чл. 9 от ЗМДТ и чл.76, ал.3 от АПК, Общински съвет Варна изменя цената на предоставяната услуга в чл.34, ал.4 от Приложение 1 към Наредбата за определяне и администриране на местните такси и цени на услуги на територията на Община Варна /НОАМТЦУТОВ/ от:
	Настояща редакция

	За ползване на услуга за получаване на храна

в детските кухни на община Варна гражданите заплащат 1.20 лв./ден. Деца близнаци,

тризнаци и по две деца в семейство ползващи услугата на ОП "Комплекс за детско хранене"

да заплащат 1.00 лв./ден.

Забележка: За деца с хранителни алергии, таксите за услугата – обедно хранене се запазват

същите.


 като същата приеме следния размер:
	Предложение за изменение и допълнение

	За ползване на услугата „Детска кухня“ за получаване на храна в детските кухни на Община Варна гражданите заплащат: 1,60 евро (3,13 лв.) цена за купон/ваучер (с вкл. еднократни опаковки).

Услугата „Детска кухня“ се заплаща с 50% намаление: 0,80 евро (1,56 лв.) цена за купон/ваучер (с вкл. еднократни опаковки) за:

1. Деца с определени 50 и повече на сто вид и степен на увреждане (удостоверени с валидно експертно решение на ТЕЛК/НЕЛК);

2.  Деца с един или двама починали родители (удостоверени с копие на акт за смърт);

3. Деца, на които единият или двамата родители са с определени 70 и повече на сто трайно намалена работоспособност/вид и степен на увреждане (удостоверени с валидно експертно решение на ТЕЛК/НЕЛК);

4. Деца, отглеждани от приемни семейства (удостоверени със служебна бележка)

5. Деца близнаци и при трето и следващи деца на многодетни родители (удостоверени с копие на акт за раждане)

6. Деца, на които един от родителите е редовен студент или редовен докторант (удостоверени със служебна бележка от съответното висше училище)

Забележка: За деца с хранителни алергии, условията за ползване на услугата „Детска кухня“ се запазват същите.


При изработването на проекта за изменение на чл. 34 ал.4 от Приложение 1 на „Наредба за определянето и администрирането на местните такси и цени на услуги на територията на Община Варна са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е да бъдат изменени текстовете на разпоредбите, посочени подробно в сравнителната таблица за предлаганите изменения и допълнения, за което са представени мотиви.   

Принцип на обоснованост – приемане на изменение на чл. 34 ал.4 от Приложение 1 на „Наредба за определянето и администрирането на местните такси и цени на услуги на територията на Община Варна се обосновава с разпоредбите на чл. 21, ал. 1, т. 23 и ал. 2 от ЗМСМА, във връзка с чл. 52, ал. 3 и ал. 4 от Закона за общинската собственост, при спазване изискванията на чл. 11, ал. 3, чл. 15, ал. 1, чл. 18а, чл. 19, ал. 1, чл. 20, чл. 26 и чл. 28, ал. 1 от ЗНА и във връзка с чл. 75, чл. 76, чл. 77 и чл. 79 от АПК.

Принципите на предвидимост и откритост са спазени – проектът с мотивите и предварителната оценка на въздействието ще бъдат публикувани на Портала за обществени консултации и на официалния сайт на Община Варна за становища и предложения от заинтересованите лица.

Принцип на съгласуваност – чрез Портала за обществени консултации и сайта на Община Варна проектът с мотивите и предварителната оценка на въздействието публично са предоставени на заинтересованите лица, като към предложението за решение, представено пред Общински съвет – Варна, ще бъдат приложени всички приети предложения и становища.

Принцип на субсидиарност, пропорционалност и стабилност – предложеният проект за изменение на чл. 34 ал.4 от Приложение 1 на „Наредба за определянето и администрирането на местните такси и цени на услуги на територията на Община Варна е в съответствие с нормативните актове от по-висока степен. 
С уважение,

ИНЖ. ИВЕЛИНА ГЕОРГИЕВА 
Директор на ОП „Комплекс за детско хранене“                
гр. Варна, бул. „Мария Луиза” 11

тел. +35952/ 820 910

op.kdh.vn@varna.bg

